Espen Schaanning

Espen Schaanning (født 23. juli 1955 i Porsgrunn) er en norsk idéhistoriker. Han er professor på det humanistiske fakultet ved Universitetet i Oslo.
Biografi
Han oppholdt seg i perioden 1983–1987 i Tyskland, Frankrike, Belgia og Canada som forskningsstipendiat. Han avla i 1988 fransk doktorgrad i filosofi (doctorat du troisième cycle) ved Universitetet i Aix-en-Provence om humanvitenskapenes legitimitet. I 2000 forsvarte han en doktorgradsavhandling om Michel Foucault som vitenshåndtør ved Universitetet i Oslo.hf.uio.no  Blant hans faglige interesseområder er humanvitenskapenes historie, hermeneutikkens historie, strafferettens historie, kriminalantropologiens og rettspsykiatriens historie, tysk historiefilosofi (framfor alt Nietzsche) og Foucault som idéhistoriker. Han ble førsteamanuensis i idéhistorie fra 1989, professor fra 2000.

Han har vært initiativtaker og redaksjonsmedlem i Arr idéhistorisk tidsskrift siden 1989.humanistforlag.no

I 1992 gav han ut boka Modernitetens oppløsning som gav introduksjon til hovedideene i hovedverkene til Jean-François Lyotard, Jean-Paul Sartre, Simone de Beauvoir, Claude Lévi-Strauss, Michel Foucault, Max Horkheimer, Theodor Adorno, Jürgen Habermas, Paulo Freire, Paul Feyerabend og Marshall McLuhan.

I 2015 utgav han en historisk studie av speiderbevegelsens historie, Barneridderne: Baden-Powell og den norske speiderbevegelsen, hvor han undersøkte hvordan britisk imperialisme og militarisme hadde vært en del av bevegelsens idégrunnlag .Dagens næringsliv Gutta boys 12.09.2015

 Offentlig pisking 
I 2010 kom han med et utspill der han tok til orde for å la dømte få velge offentlig pisking istedenfor fengselsstraff. Han hevdet videre at fengselsstraff påfører smerte på samme måte som pisking, men at det bare oppfattes mer humant. Hen mente at offentlig pisking er en mer åpen og ærlig straffereaksjon.DN – Professor vil la dømte få velge offentlig pisking (12.1.2010)

 Bibliografi 
 Barneridderne : Baden-Powell og den norske speiderbevegelsen 2015 ISBN 9788202487287
 Lykkens politikk : fransk opplysningstid og synet på menneske og straff hos Helvetius 2013 ISBN 9788232100170
 Den tilsiktede smerten : en blindflekk i norsk kriminalpolitikk 2009 ISBN 9788274774469
 Menneskelaboratoriet : Botsfengslets historie 2007 ISBN 9788230400234
 Makt og viten : tekster i utvalg 2007 ISBN 9788274773318
 Kampen om den forbryterske sjel : kriminal-filosofiske vitenstrekk 2002 ISBN 8274771125






 Referanser 

 Eksterne lenker 


 Bibliografi for Espen Schaanning fra Humanist Forlag
 Nettutgaven av ARR – idéhistorisk tidsskrift
 Universitetet i Aix-en-Provence

Kategori:Norske filosofer
Kategori:Professorer ved Universitetet i Oslo
Kategori:Fødsler i 1955
Kategori:Personer fra Porsgrunn kommune